CELEX: 32016D0969
Language: fi
Date: 2016-06-15 00:00:00
Title: Komission täytäntöönpanopäätös (EU) 2016/969, annettu 15 päivänä kesäkuuta 2016, unionin osarahoittamista eläintautien ja zoonoosien kansallisista hävittämis-, torjunta- ja seurantaohjelmista laadittavia raportteja koskevista vakiovaatimuksista ja täytäntöönpanopäätöksen 2014/288/EU kumoamisesta (tiedoksiannettu numerolla C(2016) 3615) (ETA:n kannalta merkityksellinen teksti)

17.6.2016   
               
               
                  FI
               
               
                  Euroopan unionin virallinen lehti
               
               
                  L 160/94
               
            KOMISSION TÄYTÄNTÖÖNPANOPÄÄTÖS (EU) 2016/969,
      annettu 15 päivänä kesäkuuta 2016,
      unionin osarahoittamista eläintautien ja zoonoosien kansallisista hävittämis-, torjunta- ja seurantaohjelmista laadittavia raportteja koskevista vakiovaatimuksista ja täytäntöönpanopäätöksen 2014/288/EU kumoamisesta
      
         
            (tiedoksiannettu numerolla C(2016) 3615)
         
      
      (ETA:n kannalta merkityksellinen teksti)
      EUROOPAN KOMISSIO, joka
      ottaa huomioon Euroopan unionin toiminnasta tehdyn sopimuksen,
      ottaa huomioon elintarvikeketjuun, eläinten terveyteen ja eläinten hyvinvointiin, kasvien terveyteen ja kasvien lisäysaineistoon liittyvien menojen hallinnointia koskevista säännöksistä, neuvoston direktiivien 98/56/EY, 2000/29/EY ja 2008/90/EY, Euroopan parlamentin ja neuvoston asetusten (EY) N:o 178/2002, (EY) N:o 882/2004, (EY) N:o 396/2005, Euroopan parlamentin ja neuvoston direktiivin 2009/128/EY ja Euroopan parlamentin ja neuvoston asetuksen (EY) N:o 1107/2009 muuttamisesta sekä neuvoston päätösten 66/399/ETY, 76/894/ETY ja 2009/470/EY kumoamisesta 15 päivänä toukokuuta 2014 annetun Euroopan parlamentin ja neuvoston asetuksen (EU) N:o 652/2014 (1) ja erityisesti sen 36 artiklan 5 kohdan,
      sekä katsoo seuraavaa:
      
                  (1)
               
               
                  Asetuksessa (EU) N:o 652/2014 annetaan säännöksiä muun muassa elintarvikeketjuun ja eläinten terveyteen liittyvien kustannusten hallinnasta sekä eläintautien ja zoonoosien kansallisten hävittämis-, torjunta- ja seurantaohjelmien toimittamista ja sisältöä koskevista vaatimuksista.
               
            
                  (2)
               
               
                  Asetuksen (EU) N:o 652/2014 14 artiklan ensimmäisessä kohdassa säädetään, että jäsenvaltioiden on toimitettava kustakin hyväksytystä vuoden kestävästä tai monivuotisesta kansallisesta ohjelmasta viimeistään kunkin vuoden huhtikuun 30 päivänä komissiolle edellisen vuoden kattava tekninen ja rahoitusta koskeva raportti.
               
            
                  (3)
               
               
                  Asetuksen (EU) N:o 652/2014 14 artiklan toisessa kohdassa säädetään, että jäsenvaltioiden on toimitettava kustakin hyväksytystä kansallisesta ohjelmasta komissiolle viimeistään kunkin vuoden elokuun 31 päivänä rahoitusta koskeva väliraportti.
               
            
                  (4)
               
               
                  Asetuksen (EU) N:o 652/2014 15 artiklassa säädetään, että jäsenvaltioiden on toimitettava kunkin hyväksytyn kansallisen ohjelman osalta komissiolle viimeistään kunkin vuoden huhtikuun 30 päivänä maksupyyntö edellisen vuoden aikana toteutetuista ohjelmista.
               
            
                  (5)
               
               
                  Komission täytäntöönpanopäätöksen 2014/288/EU (2) 5 artiklassa säädetään, että jäsenvaltioiden on 1 päivästä tammikuuta 2015 alkaen toteutettujen ohjelmien osalta toimitettava välikertomukset ja loppukertomukset sähköisesti käyttäen komission tähän tarkoitukseen laatimia sähköisiä vakiolomakkeita (lukuun ottamatta ohjelmia, jotka koskevat tiettyjä vesiviljelyeläinten tauteja).
               
            
                  (6)
               
               
                  Täytäntöönpanopäätöksen 2014/288/EU 4 artiklassa määritellään tiedot, jotka kertomuksissa on annettava.
               
            
                  (7)
               
               
                  Unionin kehittyvän lainsäädännön noudattamiseksi olisi afrikkalaista sikaruttoa, lintuinfluenssaa, bluetongue-tautia, naudan luomistautia, lampaan ja vuohen luomistautia, klassista sikaruttoa, rabiesta (raivotautia), salmonellatartuntaa tietyissä siipikarjapopulaatioissa, nautojen tuberkuloosia ja tarttuvia spongiformisia enkefalopatioita koskevien eläinlääkintäalan ohjelmien osalta käytettävä komission verkkosivustolla esitettyjä väli- ja vuosiraporttien sekä maksupyyntöjen sähköisiä vakiomalleja, jotta tarvittavien muutosten tekeminen tai lisätietojen esittäminen olisi helpompaa. Komissio tiedottaa jäsenvaltioille ja keskustelee niiden kanssa kaikista sähköisiin vakiomalleihin tarvittavista muutoksista pysyvässä kasvi-, eläin-, elintarvike- ja rehukomiteassa. Tarkistetut sähköiset vakiomallit ovat saatavilla komission verkkosivustolla, ja lisäksi ne lähetetään kaikille jäsenvaltioille viimeistään asianomaisen vuoden kesäkuun ensimmäisen viikon aikana (väliraportit) ja viimeistään maaliskuun ensimmäisen viikon aikana (vuosiraportit ja maksupyynnöt).
               
            
                  (8)
               
               
                  Sellaisten tautien osalta, joita varten ei ole sähköisiä vakiomalleja, sekä vesiviljelyeläinten tautien osalta raportit voidaan toimittaa käyttämällä muita kuin sähköisiä vakiomalleja, koska hyväksyttyjen ohjelmien määrä on ollut viime vuosina vähäinen, minkä vuoksi sähköisten vakiomallien kehittäminen ei ole tarpeen.
               
            
                  (9)
               
               
                  Selkeyden vuoksi täytäntöönpanopäätös 2014/288/EU olisi näin ollen kumottava ja korvattava tällä päätöksellä.
               
            
                  (10)
               
               
                  Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
               
            ON HYVÄKSYNYT TÄMÄN PÄÄTÖKSEN:
      1 artikla
      Sellaisista kansallisista ohjelmista, joille on myönnetty unionin rahoitusosuus ja jotka koskevat afrikkalaista sikaruttoa, lintuinfluenssaa, bluetongue-tautia, naudan luomistautia, lampaan ja vuohen luomistautia, klassista sikaruttoa, rabiesta (raivotautia), salmonellatartuntaa tietyissä siipikarjapopulaatioissa, nautojen tuberkuloosia ja tarttuvia spongiformisia enkefalopatioita, laadittavissa väli- ja vuosiraporteissa (mukaan lukien maksupyynnöt) on oltava tiedot, jotka sisältyvät tämän päätöksen liitteissä I ja II tarkoitettuihin lomakkeisiin.
      2 artikla
      Edellä 1 artiklassa tarkoitetut väli- ja vuosiraportit on toimitettava internetin kautta käyttäen liitteissä I ja II esitettyjä vastaavia sähköisiä vakiomalleja.
      3 artikla
      Sellaisten tautien osalta, joita varten ei ole sähköisiä vakiomalleja, komissio laatii raporttimallit tapauskohtaisesti ja toimittaa ne asianomaisille jäsenvaltioille. Raportit on toimitettava postitse tai sähköisesti.
      Vesiviljelyeläinten tauteja koskevan vuosiraportin laadintaan jäsenvaltioiden on käytettävä liitteessä III esitettyä mallia ja toimitettava raportti postitse tai sähköisesti.
      4 artikla
      Kumotaan täytäntöönpanopäätös 2014/288/EU.
      5 artikla
      Tätä päätöstä sovelletaan toimitettaessa väliraportteja ja vuosiraportteja, mukaan lukien maksupyynnöt, jotka koskevat vuodesta 2016 alkaen toteutettavia ohjelmia.
      6 artikla
      Tämä päätös on osoitettu kaikille jäsenvaltioille.
      
         Tehty Brysselissä 15 päivänä kesäkuuta 2016.
         
            
               Komission puolesta
            
            Vytenis ANDRIUKAITIS
            
               Komission jäsen
            
         
      
      
         (1)  EUVL L 189, 27.6.2014, s. 1.
      
         (2)  Komission täytäntöönpanopäätös 2014/288/EU, annettu 12 päivänä toukokuuta 2014, unionin osarahoittamista tiettyjen eläintautien ja zoonoosien kansallisista hävittämis-, torjunta- ja seurantaohjelmista laadittavia kertomuksia koskevista vakiovaatimuksista ja päätöksen 2008/940/EY kumoamisesta (EUVL L 147, 17.5.2014, s. 88).
      
         LIITE I
         Kansallisia ohjelmia koskevien väliraporttien, joita tarkoitetaan 2 artiklassa, laadinnassa ja toimittamisessa käytettävä pdf-malli on saatavilla SANTE-pääosaston verkkosivulla:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         LIITE II
         Kansallisia ohjelmia koskevien vuosiraporttien (mukaan lukien maksupyynnöt), joita tarkoitetaan 2 artiklassa, laadinnassa ja toimittamisessa käytettävä pdf-malli on saatavilla SANTE-pääosaston verkkosivulla:
         http://ec.europa.eu/dgs/health_food-safety/funding/cff/animal_health/vet_progs_en.htm
      
      
         LIITE III
         
            Vesiviljelyeläinten tautien kansallisista hävittämisohjelmista laadittavien vuosiraporttien toimittamista koskevat vakiovaatimukset
         
         Asianomaiset vesiviljelyeläinten taudit:
         
                     —
                  
                  
                     Tarttuva vertamuodostavan kudoksen kuolio (IHN)
                  
               
                     —
                  
                  
                     Tarttuva lohen anemia (ISA-tauti)
                  
               
                     —
                  
                  
                     Koikarpin herpesvirus (KHV)
                  
               
                     —
                  
                  
                     Virusperäinen verenvuotoseptikemia (VHS)
                  
               
                     —
                  
                  
                     Marteilioosi-nilviäistauti (Marteilia refringens)
                  
               
                     —
                  
                  
                     Bonamioosi-nilviäistauti (Bonamia ostreae)
                  
               
                     —
                  
                  
                     Äyriäisten valkopilkkutauti
                  
               
            
         Teksti kuva
         
            VESIVILJELYELÄIMIÄ KOSKEVIEN OHJELMIEN VUOSIRAPORTTI JA MAKSUPYYNTÖ
            Jäsenvaltio:
            Täytäntöönpanovuosi:
            Tauti/zoonoosi (1):
            Raportin sisältö ja rakenne:
            1. Kuvaus ja arvio epidemiologisen tilanteen kehityksestä, ohjelman mukaisten toimien teknisestä toteutuksesta sekä ohjelmien kustannustehokkuudesta.
            2. Yksityiskohtaiset tiedot hyväksytyssä ohjelmassa asetettujen tavoitteiden edistymisestä ja teknisistä vaikeuksista.
            3. Epidemiologinen kartta tartunnoista ja muut merkitykselliset tiedot taudista/toimista.
            4. Epidemiologisia lisätietoja: tietoja epidemiologisista tutkimuksista, kyseessä olevista tyypeistä, teurastamossa tai ruumiinavauksessa havaituista muutoksista jne.
            A. TEKNINEN RAPORTTI
            1. Taudit (a)
            1.1 Kalat
            IHN
            ISA
            KHV
            VHS
            1.2 Nilviäiset
            Marteilia refringens
            Bonamia ostreae
            1.3 Äyriäiset
            Valkopilkkutauti
            (a) Tarvittaessa tauti ja laji.
            2. Yleisiä tietoja ohjelmista
            2.1 Toimivaltainen viranomainen (a)
            (*)
            2.2 Kaikkien ohjelmassa mukana olevien sidosryhmien organisaatio, valvonta (b)
            (*)
            2.3 Ohjelman kesto
            (*)
            (a) Esitettävä kuvaus asianomaisen toimivaltaisen viranomaisen tai toimivaltaisten viranomaisten rakenteesta, pätevyydestä, tehtävistä ja valtuuksista.
            (b) Esitettävä kuvaus ohjelman ja siinä mukana olevien eri toimijoiden valvonnasta ja koordinoinnista vastaavista viranomaisista.
            (1) Tauti tai zoonoosi ja eläinlaji tarvittaessa.
         
         
            
         Teksti kuva
         
            3. Tiedot eläinten testauksesta
            Jäsenvaltio, vyöhyke tai osasto (a)
            Tauti: Vuosi:
            Viljelylaitos tai nilviäisten viljelyalue
            Näytteenottojen määrä
            Kliinisten tarkastusten määrä
            Veden lämpötila näytteenoton/tarkastuksen ajankohtana
            Lajit näytteenoton ajankohtana
            Lajit, joista näytteitä otettu
            Niiden eläinten määrä, joista näytteitä otettu (yhteensä ja lajeittain)
            Testien määrä
            Laboratoriotutkimuksessa saadut positiiviset tulokset
            Kliinisissä tarkastuksissa saadut positiiviset tulokset
            YHTEENSÄ
            YHTEENSÄ
            (a) Jäsenvaltio, vyöhyke tai osasto siten kuin hyväksytyssä ohjelmassa on määritelty.
         
         
            
         Teksti kuva
         
            4. Tiedot viljelylaitosten tai viljelyalueiden testauksesta
            Tauti: Vuosi:
            Jäsenvaltio, vyöhyke tai osasto (a)
            Viljelylaitosten tai nilviäisten viljelyalueiden kokonais-määrä (b)
            Ohjelmaan kuuluvien viljelylaitosten tai nilviäisten viljelyalueiden kokonaismäärä
            Tarkastettujen viljelylaitosten tai nilviäisten viljelyalueiden lukumäärä (c)
            Positiivisten viljelylaitosten tai nilviäisten viljelyaluei-den lukumäärä (d)
            Uusien positiivisten viljelylaitosten tai nilviäisten viljelyalueiden lukumäärä (e)
            Niiden viljelylaitosten tai nilviäisten viljelyalueiden määrä, joilta eläimet on poistettu
            Positiivisia viljelylaitok-sia tai nilviäisten viljelyaluei-ta, joilta eläimet on poistettu (%)
            Poistetut ja hävitetyt eläimet (f)
            TAVOITEINDIKAATTORIT
            Viljelylaitosten tai nilviäisten viljelyalueiden kattavuus (%)
            Positiivisia viljelylaitoksia tai nilviäisten viljelyalueita (%)
            Prevalenssi jaksossa
            Uusia positiivisia viljelylaitoksia tai nilviäisten viljelyalueita (%)
            Sairastuvuus
            1
            2
            3
            4
            5
            6
            7
            8 = (7/5) × 100
            9
            10 = (4/3) × 100
            11 = (5/4) × 100
            12 = (6/4) × 100
            Yhteensä
            (a) Jäsenvaltio, vyöhyke tai osasto siten kuin hyväksytyssä ohjelmassa on määritelty.
            (b) Viljelylaitosten tai nilviäisten viljelyalueiden kokonaismäärä jäsenvaltiossa, vyöhykkeellä tai osastossa siten kuin hyväksytyssä ohjelmassa on määritelty.
            (c) Tarkastamisella tarkoitetaan viljelylaitokselle tai nilviäisten viljelyalueelle kyseisen taudin ohjelman mukaisesti tehtyjä testejä, joiden tarkoituksena on viljelylaitoksen tai nilviäisten viljelyalueen terveysstatuksen nostaminen. Tässä sarakkeessa viljelylaitosta tai nilviäisten viljelyaluetta ei lasketa mukaan kahdesti, vaikka se olisi tarkastettu useammin kuin kerran.
            (d) Viljelylaitoksia tai nilviäisten viljelyalueita, joilla on vähintään yksi positiivinen eläin jakson aikana riippumatta viljelylaitokselle tai nilviäisten viljelyalueelle tehtyjen tarkastusten määrästä. Mukaan lasketaan myös ne viljelylaitokset tai nilviäisten viljelyalueet, jotka on todettu positiivisiksi ennen tämän kertomuksen kattamaa jaksoa mutta joita ei ole tyhjennetty, puhdistettu ja pidetty tyhjillään sen jälkeen.
            (e) Viljelylaitokset tai nilviäisten viljelyalueet, joiden terveysstatus edellisellä jaksolla oli vesiviljelyeläimiin ja niistä saataviin tuotteisiin sovellettavista eläinten terveyttä koskevista vaatimuksista sekä vesieläinten tiettyjen tautien ehkäisemisestä ja torjunnasta 24 päivänä lokakuuta 2006 annetun neuvoston direktiivin 2006/88/EY (EUVL L 328, 24.11.2006, s. 14) liitteessä III olevan A osan mukaisesti luokkaa I, luokkaa II, luokkaa III tai luokkaa IV ja joissa on vähintään yksi positiivinen eläin tällä jaksolla.
            (f) Tuhatta eläintä tai poistettujen ja hävitettyjen eläinten kokonaispaino.
         
         
            
         Teksti kuva
         
            B. KERTOMUS TOIMINNASTA JA KUSTANNUKSISTA
            Taulukko A
            Tukikelpoiset toimenpiteet
            Yksiköiden määrä
            1 (a)
            2 (a)
            Todellisiin kustannuksiin perustuva rahoitus
            Rahoitus yksinkertaistetuilla avustusmuodoilla
            Ilmoitetut tosiasialliset kustannukset yhteensä (c)
            Yksikkökustannuksen / kertakorvauksen / kiinteämääräisen rahoituksen määrä
            (100 %)
            Ilmoitetut kustannukset (b)
            Näytteenotto
            Näytteenotto yhteensä
            Testaus
            Testaus yhteensä
            Rokottaminen
            Rokottaminen yhteensä
            Korvaukset
            Korvaukset yhteensä
            Muut tukikelpoiset toimenpiteet
            Muut tukikelpoiset toimenpiteet yhteensä
            Yhteensä
            3
            4
            ILMOITETTU MÄÄRÄ YHTEENSÄ (c)
            (a) Jokaisesta tukikelpoisesta toimenpiteestä täytetään joko sarake 1 tai 2 sen mukaan, mikä osarahoitusmenetelmä on valittu rahoituspäätöksessä.
            (b) Määritelty yksikkökustannus / kertakorvaus / kiinteämääräinen rahoitus 100-prosenttisena kerrottuna yksiköiden lukumäärällä.
            (c) Kenttien 3 ja 4 yhteissumma.
         
         
            
         Teksti kuva
         
            Taulukko B (a)
            Lisätietoa korvauksesta (b)
            Eläinlaji
            Poistetut vesiviljelyeläimet (c)
            Poistettujen eläinten määrä/paino
            Korvatuista eläimistä maksettu määrä yhteensä
            Kuolleiden eläinten hävittämisestä saatu korvaus
            Yhteensä
            (a) Täytetään ainoastaan siinä tapauksessa, että tukikelpoisiin kustannuksiin sisältyy eläinten omistajille maksettuja korvauksia eläinten tai tuotteiden teurastuksista tai lopettamisesta ja hävittämisestä.
            (b) Kansallisena valuuttana ilman alv:tä.
            (c) Hävitetty (D) tai lähetetty ihmisravinnoksi (HC).
            C. Vuosiraporttiin liitettävä allekirjoitettu vakuutus
            Jäsenvaltio:
            Ohjelma:
            Täytäntöönpanovuosi:
            Allekirjoittanut vakuuttaa, että:
            — ilmoitetut toimet on tosiasiallisesti pantu täytäntöön ja että ilmoitetut kustannukset ovat tosiasiallisesti aiheutuneita, täsmällisesti laskettuja ja hyväksytyn ohjelman mukaisesti tukikelpoisia;
            — kaikki toimia ja kustannuksia koskevat todistusasiakirjat ovat käytettävissä tarkastusta varten, muun muassa eläinten korvaustason perustelemiseksi;
            — ohjelma on toteutettu asiaa koskevan unionin lainsäädännön, erityisesti kilpailusääntöjä, julkisia hankintoja ja valtiontukea koskevien sääntöjen mukaisesti;
            — ohjelmaa varten ei ole haettu muuta unionin tukea ja kaikki ohjelmaan kuuluvista toimista kertyvät tulot ilmoitetaan komissiolle;
            — käytössä on valvontamenettelyjä, joilla erityisesti tarkistetaan ilmoitettujen toimien ja kustannusten määrien oikeellisuus sääntöjenvastaisuuksien estämiseksi, toteamiseksi ja oikaisemiseksi.
            Päiväys
            Toiminnasta vastaavan johtajan nimi ja allekirjoitus